[{"text_idx": "#000001", "text": "Gorbryder a Phyliau o Banig"}, {"text_idx": "#000002", "text": "Adnabyddir yn gyffredin fel: pryderus, anesmwythder, gofid, gofid, braw"}, {"text_idx": "#000005", "text": "Emosiwn dynol normal yw gorbryder. Gellir ei ddisgrifio fel teimlad o anesmwythder, fel ofn neu bryder. Mae gorbryder yn dod yn broblem pan fyddwch yn camddehongli a/neu\u2019n trychinebu\u2019r teimladau hyn fel na fydd eich meddyliau\u2019n ddefnyddiol."}, {"text_idx": "#000006", "text": "Mae\u2019r rhan fwyaf o bobl yn teimlo gorbryder neu ofn weithiau. Fodd bynnag, os yw\u2019r meddyliau hyn yn effeithio ar eich bywyd yna gallech fod yn profi \u2018anhwylder gorbryder\u2019."}, {"text_idx": "#000009", "text": "Pryd mae gorbryder yn broblem iechyd meddwl?"}, {"text_idx": "#000010", "text": "O ganlyniad, gall pawb deimlo\u2019n orbryderus o bryd i\u2019w gilydd. Gall ychydig o bryder fod o gymorth gan ei fod yn eich gwneud yn fwy effro a gall wella eich gallu i ganolbwyntio/perfformio. Fodd bynnag, ar adegau yn ein bywyd, efallai y byddwn yn profi cyfnodau o orbryder cynyddol neu hirfaith. Gall hyn fod oherwydd pethau sy\u2019n digwydd yn ein bywydau neu oherwydd meddyliau neu deimladau o straen penodol. Er enghraifft, efallai y byddwch yn teimlo\u2019n orbryderus yn barhaus os ydych yn poeni am yr hyn y mae pobl yn ei feddwl amdanoch neu wrth gymharu\u2019ch hun ag eraill."}, {"text_idx": "#000011", "text": "Mae teimladau o orbryder fel arfer yn pasio ar o\u0302l i\u2019r sefyllfa sy\u2019n peri\u2019r straen ddod i ben. Fodd bynnag, os bydd y teimladau hynny\u2019n parhau a\u2019n pryderon yn mynd yn llethol neu\u2019n anoddach eu rheoli, yna gallant effeithio mewn ffordd negyddol ar ein bywydau. Er enghraifft, gall gorbryder effeithio ar eich ymddygiad. Efallai y byddwch yn cuddio oddi wrth eraill neu osgoi lleoedd penodol. Gall wneud i chi deimlo na allwch ymdopi a\u0302 sefyllfa benodol."}, {"text_idx": "#000012", "text": "Mae gorbryder yn teimlo\u2019n wahanol i bawb. Gall bara am amser hir neu fe allai fynd a dod. Mae\u2019n ddefnyddiol ceisio deall beth sy\u2019n achosi eich teimladau o orbryder, pam mae\u2019ch corff yn ymateb mewn ffordd arbennig a sut gallwch chi reoli\u2019ch gorbryder. Gweler ein hadnoddau a chyrsiau isod am ragor o wybodaeth a chyngor. Os oes angen rhagor o help arnoch i reoli eich gorbryder, mae help ar gael."}, {"text_idx": "#000016", "text": "Mae\u2019n bwysig cofio bod y teimladau hyn yn normal ac yn ymateb corfforol awtomatig. Bydd y teimladau hyn yn pylu\u2019n raddol pan fydd y sefyllfa sy\u2019n achosi\u2019r straen yn mynd heibio a\u2019ch corff yn dychwelyd i gyflwr normal. Fodd bynnag, pan fyddwn yn profi\u2019r teimladau hyn ac nad ydym yn defnyddio\u2019r \u2018egni\u2019, gall deimlo\u2019n frawychus ac annymunol.Pan fydd teimladau o orbryder yn parhau am gyfnod o amser gall hyn arwain at arwyddion a symptomau eraill y gallech fod eisiau ceisio cymorth ar eu cyfer. Bydd rhai pobl yn cael y symptomau hyn mor gryf fel eu bod yn meddwl eu bod yn marw; gelwir hyn weithiau\u2019n \u2018Bwl o Banig\u2019."}, {"text_idx": "#000020", "text": "Rhowch eich adborth i ni"}, {"text_idx": "#000022", "text": "Cyrsiau hunangymorth i helpu i reoli gorbryder"}, {"text_idx": "#000023", "text": "Cyrsiau ar-lein rhad ac am ddim yn ymdrin a\u0302 gorbryder, hwyliau isel, straen a gwydnwch. Wedi\u2019i gynllunio i\u2019ch helpu i wella\u2019ch iechyd meddwl a\u2019ch lles"}, {"text_idx": "#000024", "text": "Man rhag Pryder \u2013 SilverCloud"}, {"text_idx": "#000025", "text": "Gwasanaeth ar-lein am ddim i unrhyw un sy\u2019n byw yng Nghymru neu sydd wedi cofrestru gyda Meddyg Teulu yng Nghymru yw SilverCloud."}, {"text_idx": "#000026", "text": "Mae\u2019r rhaglen hon yn edrych ar y materion sydd wrth wraidd eich gorbryder. Mae\u2019n eich helpu i reoli ansicrwydd a\u2019r pryder sy\u2019n digwydd, a bydd yn eich helpu i ddatblygu dulliau i reoli hyn mewn ffordd fwy cytbwys."}, {"text_idx": "#000027", "text": "Seiliedig ar Therapi Gwybyddol Ymddygiadol (CBT).\nGellir ei chwblhau ar eich cyflymder eich hun ac mae ar gael 24/7 o unrhyw ddyfais ddigidol."}, {"text_idx": "#000028", "text": "SilverCloud Man rhag Pryder (16-18 Oed)"}, {"text_idx": "#000029", "text": "Gwasanaeth ar-lein am ddim gan GIG Cymru ar gyfer pobl ifanc sy\u2019n byw yng Nghymru neu sydd wedi cofrestru gyda meddyg teulu yng Nghymru yw SilverCloud Man rhag Pryder ar gyfer rhai 16\u201318 oed."}, {"text_idx": "#000030", "text": "Mae\u2019r cwrs yn darparu therapi rhyngweithiol ar-lein dros gyfnod o 12 wythnos i helpu pobl ifanc i ddeall a rheoli pryder."}, {"text_idx": "#000031", "text": "Gall pobl ifanc gofrestru heb fod angen caniata\u0302d oedolyn neu atgyfeiriad gan feddyg teulu. Mae\u2019r cwrs am ddim ac ar gael 24/7 o unrhyw ddyfais ddigidol. Mae SilverCloud yn seiliedig ar Therapi Gwybyddol Ymddygiadol (CBT)."}, {"text_idx": "#000033", "text": "Adnoddau hunangymorth i helpu i reoli gorbryder"}, {"text_idx": "#000044", "text": "Llinellau cymorth yn darparu gwybodaeth a chyngor i reoli gorbryder"}, {"text_idx": "#000060", "text": "Os yw straen yn effeithio ar eich bywyd mewn ffordd negyddol, mae yna bethau rydych chi'n ceisio eu helpu eich hun. Dyma gasgliad o ddeunyddiau i'ch helpu i ymdopi a\u0302 lefelau straen uchel."}, {"text_idx": "#000061", "text": "Rydyn ni i gyd yn teimlo'n isel neu wedi cael llond bol o bryd i'w gilydd. Mae teimlo'n isel fel arfer yn para ychydig ddyddiau neu wythnosau, ac yna mae ein hwyliau'n dychwelyd i normal. Rydym wedi coladu adnoddau i'ch helpu gyda'r teimladau hwyliau isel hynny i'ch helpu i ymdopi."}, {"text_idx": "#000062", "text": "Mae'n arferol i ni deimlo'n isel neu wedi cael llond bol o bryd i'w gilydd. Os nad yw hwyliau isel yn mynd i ffwrdd gall fod yn arwydd o iselder. Dewch o hyd i gyrsiau rhad ac am ddim, adnoddau a ffynonellau cymorth i'ch helpu gyda theimladau o iselder."}, {"text_idx": "#000063", "text": "Dolenni cyflym i bynciau cysylltiedig eraill"}]